કુંડલિની શક્તિનું ઉત્થાન કેવી રીતે કરવું અને તેમાં ચક્રોનું યોગદાન કેવું રહે છે તેને લગતી માહિતી અનેક સાધકો પોતાના અનુભવને આધારે રજૂ કરે છે. જીવાત્મા આ દેહ રૃપી કેદમાં બંધાયેલો રહે છે. જોકે આ દેહમાં મુક્તિનું એક મહાદ્વાર પણ આવેલું છે. તેના થકી સાધક તમામ બંધનોમાંથી મુક્ત થઇ અમૃતત્વને પ્રાપ્ત કરી શકે છે. યોગપ્રક્રિયામાં નાડીઓ અને ચક્રોનું યથાર્થ જ્ઞાાન જરૃરી છે. સિદ્ધ યોગીઓ એને ‘પિંડ વિચાર’ કહે છે, એના સમ્યક્ જ્ઞાાન વિના યોગસિદ્ધિ મળી શકતી નથી. યોગશાસ્ત્ર કહે છે કે કુંડલિની શક્તિની જાગૃતિ વિના કંઇ બનતું નથી.